《慎言》
明代·庞嵩

天地本无言，万物自化生。美利利天下，保合归鸿冥。

弥纶六合普，岂大色与声。造化吾具足，空虚亦何名。

所以圣门学，默识阐其精。赐也匪不敏，性道晚斯聆。

如愚有颜子，斋心顿忘情。圣衷念念契，万祀师其贞。

多言每多蔽，常晦始常明。戒哉慎尔言，毋徒发盈庭。

作者简介：庞嵩，字振卿，学者称弼唐先生，广东广州府南海县张槎弼唐村人（今属佛山市禅城区张槎街道）。明嘉靖十三年（1534年）举人，后任应天府通判，代理府尹八年。后任南京刑部员外郎，升郎中。调任云南曲靖知府，晚年受聘至西宁县（今郁南）讲学，培养生员不少。著有《太极解图书解》、《弼唐遗言》和《弼唐存稿》。